《九日舟次吴桥过顾生楼船夜酌即席赋》
明代·胡应麟

古道垂杨映绿莎，中流横吹咽清波。黄花九日淩霜发，白苧三秋并雪歌。

朔气乍传金柝冷，秋光遥坠玉绳多。朱门岂必非同调，大有才人挟瑟过。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。